Diari Oficial de la Generalitat Valenciana


Sumari del DOGV 8187, del 11-12-2017 (2017/11596)

RESOLUCIÓ de 27 de novembre de 2017, de la Conselleria d'Educació, Investigació, Cultura i Esport, per la qual es modifica la distribució de l'import màxim de les ajudes individualitzades de transport escolar per al curs 2017-2018, destinades a finançar el transport escolar de l'alumnat escolaritzat en Educació Infantil de segon cicle, Educació Primària o Educació Secundària Obligatòria i Educació Especial en centres públics dependents de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11748


Data del document
:   27-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de novembre de 2017, de la Conselleria d'Educació, Investigació, Cultura i Esport, per la qual es modifica la distribució de l'import màxim de les ajudes individualitzades de transport escolar per al curs 2017-2018, destinades a finançar el transport escolar de l'alumnat escolaritzat en Educació Infantil de segon cicle, Educació Primària o Educació Secundària Obligatòria i Educació Especial en centres públics dependents de la Generalitat. [2017/11210]  
Per mitjà de l'Ordre 65/2015, de 18 de juny, de la Conselleria d'Educació, Cultura i Esport, s'aproven les bases reguladores per a la convocatòria d'ajudes individuals per al servei de transport escolar.  
  
Per Resolució de 22 de maig de 2017, del conseller d'Educació, Investigació, Cultura i Esport, es convoca la concessió d'ajudes individuals per al servei de transport escolar per al curs escolar 2017-2018 (DOGV 8047, 24.05.2017), per l'import global màxim d'1.633.510,00 euros, 993.060,00 euros a càrrec de la línia de subvenció S0827000, del capítol IV, programa 422.20, i 640.450,00 euros a càrrec de la línia S7893000, del capítol IV, programa 422.30, dels pressupostos generals de la Generalitat per a l'any 2017.  
Una vegada realitzada la valoració de les sol·licituds presentades per l'alumnat d'ensenyaments d'Educació Primària i Secundària, es requereix un ajust en les dotacions pressupostàries dels programes 422.20, Ensenyament Primari, i 422.30, Ensenyament Secundari.  
En data 24 de novembre de 2017, es va aprovar l'expedient de modificació número 09.039/17-137, pel qual es redistribueix el crèdit màxim que finança aquestes ajudes, transferint 150.000,00 euros del programa 422.30, Ensenyament Secundari, capítol IV, línia S7893, «Transport escolar. Ajudes individualitzades», al programa 422.20, Ensenyament Primari, capítol IV, línia S0827, «Transport escolar. Ajudes individualitzades», de manera que els esmentats crèdits queden de la manera següent:  
  
Programa Línia Dotació inicial Modificació Dotació definitiva  
422.20 S0827 993.060,00 - +150.000,00 € 1.143.060,00 €  
422.30 S7893 640.450,00 € -150.000,00 € 490.450,00 €  
Total 1.633.510,00 € 0,00 € 1.633.510,00 €  
  
  
  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Modificar l'apartat tercer, primer paràgraf, de la Resolució de 22 de maig de 2017, del conseller d'Educació, Investigació, Cultura i Esport, per la qual es convoca la concessió d'ajudes individuals per al servei de transport escolar per al curs escolar 2017-2018, que queda redactat de la manera següent:  
  
«Tercer. Crèdit pressupostari  
1. El pressupost destinat a finançar la present convocatòria ascendirà a 1.633.510,00 euros com a màxim, 1.143.060,00 euros a càrrec de la línia de subvenció S0827000, del capítol IV, programa 422.20, i 490.450,00 euros a càrrec de la línia S7893000, del capítol IV, programa 422.30, dels pressupostos generals de la Generalitat per a l'any 2017».  
  
  
Segon  
La present resolució entrarà en vigor el dia que es publique en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1d'octubre, del procediment administratiu comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, o a partir de l'endemà del dia en què es notifique la resolució expressa del recurs de reposició o del dia en què aquest es considere presumptament desestimat.  
  
València, 27 de novembre de 2017.- El conseller d'Educació, Investigació, Cultura i Esport: Vicent Marzà Ibáñez.